pythainlp/thailaw-v1.0 huggingface dataset:
ประกาศอธิบดีกรมสรรพากร เกี่ยวกับภาษีธุรกิจเฉพาะ

เรื่อง การกําหนดกิจการที่ไม่ต้องจดทะเบียนภาษีธุรกิจเฉพาะ

-----------------------------------

          อาศัยอํานาจตามความในมาตรา 91/13 (2) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติ แก้ไขเพิ่มเติมประมวลรัษฎากร (ฉบับที่ 30) พ.ศ. 2534 อธิบดีกรมสรรพากรกําหนดหลักเกณฑ์ และเงื่อนไขการประกอบกิจการที่เป็นการประกอบกิจการเป็นการชั่วคราว ที่ไม่ต้องจดทะเบียนภาษีธุรกิจเฉพาะ ไว้ดังนี้ 


ข้อ ๑ กําหนดให้การประกอบกิจการดังต่อไปนี้ เป็นการประกอบกิจการชั่วคราว 

          (1) การขายอสังหาริมทรัพย์ที่ผู้ขายมีไว้ในการประกอบกิจการตามมาตรา 3(5) แห่งพระราชกฤษฎีกาออกตามความในประมวลรัษฎากร ว่าด้วยการขายอสังหาริมทรัพย์เป็นทางค้าหรือหากําไร (ฉบับที่ 244) พ.ศ. 2534 โดยการขายอสังหาริมทรัพย์ดังกล่าวมิใช่การขายอสังหาริมทรัพย์ตามมาตรา 3 (1) (2) (3) และ (4) แห่งพระราชกฤษฎีกาออกตามความในประมวลรัษฎากร ว่าด้วยการขายอสังหาริมทรัพย์เป็นทางค้าหรือหากําไร (ฉบับที่ 244) พ.ศ. 2534

          (2) การขายอสังหาริมทรัพย์ตามมาตรา 3(6) แห่งพระราชกฤษฎีกาออกตามความในประมวลรัษฎากร ว่าด้วยการขายอสังหาริมทรัพย์เป็นทางค้าหรือหากําไร (ฉบับที่ 244) พ.ศ. 2534 

          (3) การให้กู้ยืมเงินของบริษัทหรือห้างหุ้นส่วนนิติบุคคลที่มิใช่ธนาคารพาณิชย์ตามกฎหมายว่า ด้วยการธนาคารพาณิชย์ หรือบริษัทเงินทุน บริษัทหลักทรัพย์ หรือบริษัทเครดิตฟองซิเอร์ตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ ซึ่งให้กู้ยืมเงินเป็นครั้งคราวมิใช่การประกอบกิจการ เป็นปกติธุระ


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2535 เป็นต้นไป


ผู้มีอํานาจลงนาม - ประกาศ ณ วันที่ 30 ธันวาคม 2535

หม่อมราชวงศ์จัตุมงคล โสณกุล

อธิบดีกรมสรรพากร
ประกาศอธิบดีกรมสรรพากร

เกี่ยวกับภาษีธุรกิจเฉพาะ (ฉบับที่ 3)

เรื่อง กําหนดหลักเกณฑ์ วิธีการ และเงื่อนไข การยกเว้นภาษีธุรกิจเฉพาะ

สําหรับรายรับจากการโอนทรัพย์สินในโครงการแปลงสินทรัพย์เป็นหลักทรัพย์

-----------------------------------

          อาศัยอํานาจตามความใน (9) ของมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการกําหนดกิจการที่ได้รับยกเว้นภาษีธุรกิจเฉพาะ (ฉบับที่ 240) พ.ศ. 2534 ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากร ว่าด้วยการกําหนดกิจการที่ได้รับยกเว้นภาษีธุรกิจเฉพาะ (ฉบับที่ 334) พ.ศ. 2551 อธิบดีกรมสรรพากร กําหนดหลักเกณฑ์ วิธีการ และเงื่อนไข การยกเว้นภาษีธุรกิจเฉพาะสําหรับรายรับจากการโอนทรัพย์สิน ในโครงการแปลงสินทรัพย์เป็นหลักทรัพย์ ดังต่อไปนี้


ข้อ ๑ การโอนทรัพย์สินของบริษัทหรือห้างหุ้นส่วนนิติบุคคลหรือนิติบุคคลอื่นให้แก่นิติบุคคลเฉพาะกิจ ตามกฎหมายว่าด้วยนิติบุคคลเฉพาะกิจเพื่อการแปลง สินทรัพย์เป็นหลักทรัพย์ และการโอนทรัพย์สินของนิติบุคคลเฉพาะกิจกลับคืนให้บริษัทหรือห้างหุ้นส่วนนิติบุคคลหรือนิติบุคคลอื่น ต้องเป็นการโอนทรัพย์สินภายใต้โครงการการแปลงสินทรัพย์เป็นหลักทรัพย์ที่ได้รับอนุมัติจากสํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ต้องมีการบันทึกบัญชีตามมาตรฐานการบัญชี ซึ่งเป็นที่รับรองทั่วไป


ข้อ ๓ ประกาศนี้ให้ใช้บังคับตั้งแต่วันที่ 6 พฤศจิกายน พ.ศ. 2541 เป็นต้นไป


ผู้มีอํานาจลงนาม - ประกาศ ณ วันที่ 14 มิถุนายน พ.ศ. 2542

จักรี รัตยันตรกร

รองอธิบดี รักษาราชการแทน

อธิบดีกรมสรรพากร
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ฆ่าเชื้อโรค

ที่ประกอบด้วยสารที่ให้ก๊าซซัลเฟอร์ไดออกไซด์

---------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยาออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่งประกอบด้วยสารที่ให้ก๊าซซัลเฟอร์ไดออกไซด์ ในผลิตภัณฑ์ที่นํามาใช้เพื่อประโยชน์การฆ่าเชื้อโรค ต้อง ปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของ วัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระ สําคัญดังต่อไปนี้

          (1) ประโยชน์                    ใช้ฆ่าเชื้อโรค

          (2) วิธีใช้                          ผสมวัตถุอันตราย/ชื่อผลิตภัณฑ์...........กรัมกับน้ํา........ลิตร ควรผสมในบริเวณที่มีอากาศถ่ายเทสะดวกเมื่อผสมแล้วให้ทําฉลากติดที่ภาชนะบรรจุ ดังนี้

                                                  “ถังบรรจุผลิตภัณฑ์ฆ่าเชื้อที่เป็นไอระเหย รีบปิดทันที

          (3) วิธีเก็บรักษา               ปิดฝาให้สนิท เก็บในที่แห้ง เย็น มิดชิด และอากาศถ่ายเทสะดวกห่างจากเด็ก อาหาร สัตว์เลี้ยง และเปลวไฟ

          (4) คําเตือน                     1. ห้ามรับประทาน

                                                  2. ระวังอย่าให้เข้าตา ถูกผิวหนัง หรือสูดดม

                                                  3. ขณะผสมควรสวมถุงมือยาง และหน้ากาก หรือใช้ผ้าปิดปากและจมูก ภายหลังการใช้หรือหยิบจับ ควรล้างถุงมือยางและมือด้วยน้ําและสบู่ทุกครั้ง

                                                  4. ห้ามทิ้งวัตถุอันตราย ชื่อผลิตภัณฑ์ หรือภาชนะบรรจุลงในแม่น้ํา คู คลอง แหล่งน้ําสาธารณะ

          (5) วิธีแก้พิษเบื้องต้น

                                                  1. หากได้รับพิษจากการสูดดม ให้รีบนําผู้ป่วยออกไปยังบริเวณที่มีอากาศบริสุทธิ์ หากไม่ทุเลาให้ไปพบแพทย์

                                                  2. หากถูกผิวหนัง ให้ล้างออกด้วยน้ําจํานวนมากๆ หากเปื้อนเสื้อผ้าให้รีบถอดออก แล้วล้างร่างกายด้วยน้ําและสบู่ทุกครั้ง

                                                  3. หากเข้าตาให้ล้างด้วยน้ําสะอาดจนอาการระคายเคืองทุเลาหาก ไม่ทุเลาให้ไปพบแพทย์

                                                  4. หากกลืนกินวัตถุอันตราย ชื่อผลิตภัณฑ์ ห้ามทําให้อาเจียน ให้ดื่มน้ําปริมาณมากๆ แล้วรีบนําผู้ป่วยส่งแพทย์ทันที พร้อมด้วยภาชนะบรรจุ ฉลากหรือใบแทรกของวัตถุอันตราย ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 27 กันยายน พ.ศ. 2542

 

มงคล ณ สงขลา

(นายมงคล ณ สงขลา)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ขจัดคราบสกปรกก่อนการซักหรือซักผ้า

ที่ประกอบด้วยสารกลุ่ม SURFACTANTS

-----------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยาออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสารในกลุ่ม SURFACTANTS ในผลิตภัณฑ์ที่นํามาใช้ประโยชน์ในการขจัดคราบสกปรกก่อน การซักผ้าหรือซักผ้า ต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลาก และระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์                    ใช้ขจัดคราบสกปรกก่อนการซักหรือซักผ้า

          (2) วิธีใช้                          การขจัดคราบสกปรกก่อนการซักหรือซักผ้าทาหรือป้ายวัตถุอันตราย ชื่อผลิตภัณฑ์ลงบนเสื้อผ้าบริเวณที่ต้องการขจัดคราบทิ้งไว้สักครู่ จากนั้นนําไปซักตามปกติ

                                                  การซักผ้า

                                                  ผสมวัตถุอันตราย/ชื่อผลิตภัณฑ์กับน้ําในอัตราส่วน.....ซักผ้าแล้วล้างออกด้วยน้ําจนสะอาด (หรือแจ้งจริงตามวิธีใช้จริง)

          (3) วิธีเก็บรักษา               เก็บในที่มิดชิด ห่างจากเด็ก อาหาร สัตว์เลี้ยง

          (4) คําเตือน                     1. ห้ามรับประทาน

                                                  2. ระวังอย่าให้เข้าตา ผู้ที่แพ้สารเคมีง่าย ควรสวมถุงมือยาง

                                                  3. ภาชนะที่ใช้หมดแล้ว ควรทิ้งหรือทําลาย

          (5) วิธีแก้พิษเบื้องต้น

                                                  1. หากเข้าตาให้รีบล้างด้วยน้ําสะอาด จนอาการระคายเคืองทุเลา หากไม่ทุเลาให้ไปพบแพทย์

                                                  2. หากกลืนกินวัตถุอันตราย/ชื่อผลิตภัณฑ์ ห้ามทําให้อาเจียน ให้ดื่มนมปริมาณมาก ๆ แล้วรีบนําผู้ป่วยส่งแพทย์ทันที พร้อมด้วยภาชนะบรรจุ ฉลากหรือใบแทรกของวัตถุอันตราย/ชื่อผลิตภัณฑ์ (กรณีที่เป็น ANIONIC SURFACTANT) หรือ หากกลืนกินวัตถุอันตราย/ชื่อผลิตภัณฑ์ ทําให้อาเจียนโดยให้ดื่มน้ําสะอาด 2 แก้ว แล้วทําการล้วงคอ แล้วนําผู้ป่วยส่งแพทย์ทันที พร้อมด้วยภาชนะบรรจุฉลากหรือใบแทรกของวัตถุอันตราย/ชื่อผลิตภัณฑ์ (ในกรณีที่เป็น NONIONIC SURFACTANT หรือ AMPHOTERIC SURFACTANT)


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักรให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 27 กันยายน พ.ศ. 2542

 

มงคล ณ สงขลา

(นายมงคล ณ สงขลา)

เลขาธิการคณะกรรมการอาหารและยา
ประกาศอธิบดีกรมสรรพากร

เกี่ยวกับภาษีธุรกิจเฉพาะ (ฉบับที่ 12)

เรื่อง กําหนดนิติบุคคลอื่น ตามมาตรา 5 (2) แห่งพระราชกฤษฎีกา

ออกตามความในประมวลรัษฎากร ว่าด้วยการลดอัตรารัษฎากร (ฉบับที่ 469)

พ.ศ. 2551

--------------------------------

          อาศัยอํานาจตามความในมาตรา 5 (2) แห่งพระราชกฤษฎีกา ออกตามความในประมวลรัษฎากร ว่าด้วยการลดอัตรารัษฎากร (ฉบับที่ 469) พ.ศ. 2551 อธิบดีกรมสรรพากรประกาศดังต่อไปนี้


ข้อ ๑ กําหนดให้บุคคลดังต่อไปนี้ เป็นนิติบุคคลอื่นตามสัญญาซื้อหรือขายหลักทรัพย์

          (ก) กองทุนต่าง ๆ ที่อยู่ภายใต้การกํากับดูแลของสํานักงานคณะกรรมการกํากับหลักทรัพย์และตลาดหลักทรัพย์

           (ข) กองทุนบําเหน็จบํานาญข้าราชการตามกฎหมายว่าด้วยกองทุนบําเหน็จบํานาญข้าราชการ

           (ค) กองทุนประกันสังคมตามกฎหมายว่าด้วยกองทุนประกันสังคม

           (ง) ส่วนราชการและรัฐวิสาหกิจตามกฎหมายว่าด้วยวิธีการงบประมาณ

           (จ) ตลาดหลักทรัพย์แห่งประเทศไทย

           (ฉ) บริษัทหรือห้างหุ้นส่วนนิติบุคคลนอกจาก (ก) - (จ)


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2551 เป็นต้นไป


ผู้มีอํานาจลงนาม - ประกาศ ณ วันที่ 5 มิถุนายน พ.ศ. 2551

ศานิต ร่างน้อย

อธิบดีกรมสรรพากร
ประกาศอธิบดีกรมสรรพากร

เกี่ยวกับภาษีธุรกิจเฉพาะ (ฉบับที่ 13)

เรื่อง กําหนดการยื่นแบบแสดงรายการภาษี การชําระภาษี

และสถานที่ยื่นแบบแสดงรายการภาษี

----------------------------------

          อาศัยอํานาจตามความในมาตรา 11 และมาตรา 91/10 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 อธิบดีกรมสรรพากรกําหนดการยื่นแบบแสดงรายการภาษี การชําระภาษี และสถานที่ยื่นแบบแสดงรายการภาษี สําหรับการยื่นแบบแสดงรายการภาษีธุรกิจเฉพาะผ่านระบบเครือข่ายอินเทอร์เน็ตไว้ ดังต่อไปนี้


ข้อ ๑ ให้ยกเลิกความในข้อ 1 ของประกาศอธิบดีกรมสรรพากร เกี่ยวกับภาษีธุรกิจเฉพาะ (ฉบับที่ 6) เรื่อง กําหนดการยื่นแบบแสดงรายการภาษี การชําระภาษี และสถานที่ยื่นแบบแสดงรายการภาษี ลงวันที่ 18 มกราคม พ.ศ. 2545 และให้ใช้ความต่อไปนี้แทน  
          “ข้อ 1 กําหนดให้การยื่นรายการข้อมูลตามแบบ ภ.ธ. 40 ผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร http://www.rd.go.th โดยวิธีใดวิธีหนึ่งดังต่อไปนี้ เป็นการยื่นแบบแสดงรายการภาษีธุรกิจเฉพาะตามประมวลรัษฎากร  
          (1) เข้าสู่ระบบการยื่นแบบแสดงรายการภาษีทางเว็บไซต์ (Web Site) ของกรมสรรพกร http://www.rd.go.th โดยตรง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบดังกล่าวของกรมสรรพากร  
          (2) เข้าสู่ระบบการยื่นแบบแสดงรายการภาษีทางเว็บไซต์ (Web Site) ของกรมสรรพากร http://www.rd.go.th ผ่านระบบบริการ Tax Single Sign On ทางเว็บไซต์ (web Site) ของกระทรวงการคลัง https://etax.mof.go.th โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบบริการ Tax Single Sign On ของกระทรวงการคลัง  
          การยื่นแบบแสดงรายการภาษีตามวรรคหนึ่ง มิให้ใช้กับการยื่นแบบแสดงรายการภาษีเกินกําหนดเวลาตามที่กําหนดในข้อ 3”


ข้อ ๒ ให้ยกเลิกความในข้อ 2 ของประกาศอธิบดีกรมสรรพากร เกี่ยวกับภาษีธุรกิจเฉพาะ (ฉบับที่ 6) เรื่อง กําหนดการยื่นแบบแสดงรายการภาษี การชําระภาษี และสถานที่ยื่นแบบแสดงรายการภาษี ลงวันที่ 18 มกราคม พ.ศ. 2545 และให้ใช้ความต่อไปนี้แทน

          “ข้อ 2 ผู้ประกอบกิจการจดทะเบียนภาษีธุรกิจเฉพาะที่มีความประสงค์จะยื่นแบบแสดงรายการภาษีตามข้อ 1 จะต้องยื่นคําขอเพื่อลงทะเบียนการใช้ระบบการยื่นแบบแสดงรายการภาษีผ่านระบบเครือข่ายอินเทอร์เน็ตของกรมสรรพากรตามข้อ 1 (1) หรือระบบบริการ Tax Single Sign On ของกระทรวงการคลังตามข้อ 1 (2) และเมื่อได้รับอนุมัติแล้วจึงจะมีสิทธิยื่นรายการข้อมูลตามแบบ ภ.ธ. 40 ผ่านระบบเครือข่ายอินเทอร์เน็ต ทางเว็บไซต์ (Web Site) ของกรมสรรพากร  โดยให้ถือเป็นสถานที่ยื่นแบบแสดงรายการภาษีได้อีกแห่งหนึ่ง”


ข้อ ๓ ประกาศนี้ให้ใช้บังคับสําหรับการยื่นรายการตั้งแต่วันที่ 1 กันยายน 2561 เป็นต้นไป


ผู้มีอํานาจลงนาม - ประกาศ ณ วันที่ 28 สิงหาคม พ.ศ. 2561

เอกนิติ นิติทัณฑ์ประภาศ

อธิบดีกรมสรรพากร
ประกาศกระทรวงการคลัง

เรื่อง ขยายกําหนดเวลาการยื่นรายการและชําระภาษีของผู้มีเงินได้จากการให้เช่าทรัพย์สิน

ที่ได้รับเงินกินเปล่า เงินแป๊ะเจี๊ยะ เงินค่าปลูกสร้าง เงินค่าซ่อมแซม หรือค่าแห่งอาคาร

หรือโรงเรือนที่ได้รับกรรมสิทธิ์ หรือเงินได้อื่นในลักษณะทํานองเดียวกัน

----------------------------------------------

          โดยที่กระทรวงการคลังได้มีประกาศกระทรวงการคลัง เรื่อง การเสียภาษีเงินได้ของผู้มีเงินได้จากการให้เช่าทรัพย์สินที่ได้รับเงินกินเปล่า เงินแป๊ะเจี๊ยะ เงินค่าปลูกสร้าง เงินค่าซ่อมแซมหรือค่าแห่งอาคารหรือโรงเรือนที่ได้รับกรรมสิทธิ์ หรือเงินได้อื่นในลักษณะทํานองเดียวกัน ลงวันที่ 8 กรกฎาคม พ.ศ. 2558 ซึ่งกําหนดให้ผู้ให้เช่าซึ่งเป็นผู้มีหน้าที่เสียภาษีเงินได้บุคคลธรรมดาที่มีเงินได้หรือได้รับประโยชน์อย่างอื่นเนื่องจากการให้เช่าอสังหาริมทรัพย์ สามารถเฉลี่ยเงินกินเปล่าเงินแป๊ะเจี๊ยะ เงินค่าปลูกสร้าง เงินค่าซ่อมแซม และค่าแห่งอาคารหรือโรงเรือนที่ได้รับกรรมสิทธิ์นั้นตามส่วนแห่งจํานวนปีของอายุการเช่าได้ และกําหนดให้ผู้มีเงินได้ยื่นรายการและชําระภาษีเงินได้จากเงินกินเปล่าที่เฉลี่ยเป็นรายปีตามจํานวนปีของอายุการเช่านั้นให้เสร็จสิ้นภายในเดือนมีนาคมของปีถัดจากปีที่ได้รับเงินได้พึงประเมินนั้น เพื่อให้สอดคล้องกับกําหนดเวลาการยื่นรายการและชําระภาษีเงินได้บุคคลธรรมดาประจําปีภาษี

          เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ส่งผลกระทบต่อการดําเนินชีวิตของประชาชนและสภาวะเศรษฐกิจของประเทศไทยทั้งทางตรงและทางอ้อมเพื่อบรรเทาและเยียวยาผู้มีหน้าที่เสียภาษีเงินได้บุคคลธรรมดาซึ่งได้รับผลกระทบจากสถานการณ์ที่เกิดขึ้น กระทรวงการคลังได้ออกประกาศกระทรวงการคลัง เรื่อง ขยายกําหนดเวลาการยื่นรายการและชําระภาษีให้แก่ผู้มีหน้าที่เสียภาษีเงินได้บุคคลธรรมดา สําหรับเงินได้พึงประเมินประจําปีภาษี พ.ศ. 2562 (ฉบับที่ 2) ลงวันที่ 31 มีนาคม พ.ศ. 2563 เพื่อขยายกําหนดเวลาการยื่นรายการและชําระภาษีเงินได้ตามแบบ ภ.ง.ด.90 แบบ ภ.ง.ด.91 และแบบ ภ.ง.ด.95 สําหรับเงินได้พึงประเมินประจําปีภาษี พ.ศ. 2562 ออกไปเป็นภายในวันที่ 31 สิงหาคม พ.ศ. 2563

          ดังนั้น เพื่อให้ผู้มีหน้าที่เสียภาษีเงินได้บุคคลธรรมดาซึ่งมีหน้าที่ต้องยื่นรายการและชําระภาษีตามแบบ ภ.ง.ด.93 สําหรับเงินได้หรือประโยชน์อย่างอื่นเนื่องจากการให้เช่าอสังหาริมทรัพย์ที่ได้รับในปีภาษี พ.ศ. 2562 ได้รับการบรรเทาภาระภาษีเช่นเดียวกัน รัฐมนตรีว่าการกระทรวงการคลังจึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร ขยายกําหนดเวลาการยื่นรายการและชําระภาษีให้แก่ผู้มีหน้าที่เสียภาษีเงินได้บุคคลธรรมดาตามประกาศกระทรวงการคลัง เรื่อง การเสียภาษีเงินได้ของผู้มีเงินได้จากการให้เช่าทรัพย์สินที่ได้รับเงินกินเปล่า เงินแป๊ะเจี๊ยะ เงินค่าปลูกสร้างเงินค่าซ่อมแซม หรือค่าแห่งอาคารหรือโรงเรือนที่ได้รับกรรมสิทธิ์ หรือเงินได้อื่นในลักษณะทํานองเดียวกัน ลงวันที่ 8 กรกฎาคม พ.ศ. 2558 ตามแบบ ภ.ง.ด.93 สําหรับเงินได้พึงประเมินที่ได้รับในปีภาษี พ.ศ. 2562 ซึ่งต้องยื่นรายการและชําระภาษีภายในวันที่ 31 มีนาคม พ.ศ. 2563 ออกไปเป็นภายในวันที่ 31 สิงหาคม พ.ศ. 2563


ผู้มีอํานาจลงนาม - ประกาศ ณ วันที่ 8 พฤษภาคม พ.ศ. 2563

อุตตม สาวนายน

รัฐมนตรีว่าการกระทรวงการคลัง
ประกาศกระทรวงการคลัง

เรื่อง ขยายกําหนดเวลาการส่งรายงานข้อมูลเกี่ยวกับบุคคลที่มีธุรกรรมลักษณะเฉพาะครั้งแรก

ให้แก่ผู้มีหน้าที่รายงาน

----------------------------------------

          ด้วยมาตรา 3 สัตตรัส แห่งประมวลรัษฎากร บัญญัติให้สถาบันการเงินตามกฎหมายว่าด้วยธุรกิจสถาบันการเงิน สถาบันการเงินของรัฐที่มีกฎหมายเฉพาะจัดตั้งขึ้น และผู้ให้บริการเงินอิเล็กทรอนิกส์ตามกฎหมายว่าด้วยระบบการชําระเงิน มีหน้าที่รายงานข้อมูลเกี่ยวกับบุคคลที่มีธุรกรรมลักษณะเฉพาะในปีที่ล่วงมาเฉพาะที่อยู่ในความครอบครองต่อกรมสรรพากรภายในเดือนมีนาคมของทุกปีและต้องส่งรายงานข้อมูลเกี่ยวกับบุคคลที่มีธุรกรรมลักษณะเฉพาะครั้งแรกภายในวันที่ 31 มีนาคม พ.ศ. 2563 ตามมาตรา 5 แห่งพระราชบัญญัติแก้ไขเพิ่มเติมประใวลรัษฎากร (ฉบับที่ 48) พ.ศ. 2562 แต่ปรากฏว่า มีการระบาดของโรคติดเชื้อไวรัสโคโรนา 2019 (COVID-19) ส่งผลกระทบต่อการปฏิบัติงานของสถาบันการเงิน สถาบันการเงินของรัฐ และผู้ให้บริการเงินอิเล็กทรอนิกส์ในการดําเนินการทดสอบระบบรับส่งข้อมูลเกี่ยวกับบุคคลที่มีธุรกรรมลักษณะเฉพาะและการรายงานข้อมูลดังกล่าวต่อกรมสรรพากร  
          ดังนั้น เพื่อบรรเทาผลกระทบที่เกิดขึ้นจากการระบาดของโรคติดเชื้อไวรัสโคโรนา 2019 (COVID-19) รัฐมนตรีว่าการกระทรวงการคลังพิจารณาแล้ว จึงอาศัยอํานาจตามความในมาตรา 3 อัฏฐ วรรคสอง แห่งประมวลรัษฎากร ขยายกําหนดเวลาการส่งรายงานข้อมูลเกี่ยวกับบุคคลที่มีธุรกรรมลักษณะเฉพาะครั้งแรก ออกไปเป็นภายในวันที่ 30 มิถุนายน พ.ศ. 2563


ผู้มีอํานาจลงนาม - ประกาศ ณ วันที่ 2 เมษายน พ.ศ. 2563

อุตตม สาวนายน

รัฐมนตรีว่าการกระทรวงการคลัง
ประกาศกระทรวงการคลัง

เรื่อง ขยายเวลาการชําระภาษีอากรสําหรับการยื่นแบบแสดงรายการ

ตามมาตรา 56 แห่งประมวลรัษฎากร

----------------------------------------

          เพื่อเป็นการสร้างความสมัครใจในการเสียภาษีและบรรเทาภาระในการเสียภาษี ตลอดจนเพื่อรณรงค์ให้ผู้เสียภาษีรายใหม่ได้ยื่นแบบแสดงรายการภาษีมากยิ่งขึ้น จึงสมควรขยายเวลาการชําระภาษีเป็นการทั่วไปให้แก่ผู้มีเงินได้พึงประเมิน ตามมาตรา 40 (8) แห่งประมวลรัษฎากร ที่มีภาษีต้องเสียน้อยกว่า 3,000 บาท ได้มีโอกาสยื่นรายการและชําระภาษีอากรโดยสามารถผ่อนชําระเป็นงวด งวดละเท่า ๆ กันไม่เกิน 6 งวด ให้เป็นการถูกต้องต่อไป โดยไม่ต้องเสียเบี้ยปรับ เงินเพิ่ม และไม่ต้องรับผิดทางอาญา

          รัฐมนตรีว่าการกระทรวงการคลังอาศัยอํานาจตามมาตรา 3 อัฏฐ วรรคสอง แห่งประมวลรัษฎากรจึงขยายเวลาการชําระภาษีอากรตามหลักเกณฑ์ วิธีการและเงื่อนไข ดังต่อไปนี้


ข้อ ๑ ภาษีอากรตามประมวลรัษฎากรที่สามารถผ่อนชําระเป็นงวด งวดละเท่า ๆ กัน ไม่เกิน 6 งวด ได้แก่ ภาษีเงินได้บุคคลธรรมดา สําหรับผู้ต้องเสียภาษีของปีภาษี 2548 เฉพาะกรณีซึ่งมีเงินได้พึงประเมิน ตามมาตรา 40 (8) แห่งประมวลรัษฎากร และไม่ว่าจะมีเงินได้พึงประเมินประเภทอื่นด้วยหรือไม่ก็ตาม และต้องยื่นแบบแสดงรายการภาษีเงินได้บุคคลธรรมดา ภ.ง.ด. 90 ภายในวันที่ 31 มีนาคม 2549


ข้อ ๒ กรณีผู้ต้องเสียภาษีไม่สามารถชําระภาษีได้ภายในกําหนดเวลา พร้อมกับการยื่นแบบแสดงรายการภาษีเงินได้บุคคลธรรมดา ภ.ง.ด. 90 โดยมีภาษีอากรที่ต้องชําระรวมกันทุกประเภทเงินได้พึงประเมินและจากการคํานวณภาษีทุกกรณี เป็นจํานวนเงินน้อยกว่า 3,000 บาท ให้มีสิทธิยื่นคําร้องขอผ่อนชําระภาษีเป็นงวด งวดละเท่า ๆ กันไม่เกิน 6 งวด โดยงวดแรกต้องชําระพร้อมกับการยื่นแบบแสดงรายการภาษีเงินได้บุคคลธรรมดา ภ.ง.ด. 90 ภายในวันที่ 31 มีนาคม 2549 และงวดสุดท้ายให้ชําระภายในวันที่ 31 สิงหาคม 2549

          ภาษีอากรที่ขอผ่อนชําระตามวรรคหนึ่ง ถ้ามิได้ชําระภายในกําหนดเวลา ให้หมดสิทธิได้รับประโยชน์ตามประกาศนี้เฉพาะภาษีอากรสําหรับงวดที่มิได้ชําระตามกําหนดเวลา รวมทั้งงวดที่ยังไม่ถึงกําหนดชําระทั้งหมดด้วย และต้องเสียเงินเพิ่ม ตามมาตรา 27 แห่งประมวลรัษฎากร สําหรับงวดที่มิได้ชําระและงวดต่อ ๆ ไปด้วย


ข้อ ๓ ประกาศนี้ไม่มีผลต่อภาษีอากร เบี้ยปรับหรือเงินเพิ่มที่ได้เสียไปแล้วก่อนหรือในวันที่ที่ลงในประกาศนี้


ข้อ ๔ ให้อธิบดีกรมสรรพากรมีอํานาจกําหนดหลักเกณฑ์ วิธีการ เงื่อนไขและสถานที่ชําระภาษีอากรได้ตามที่เห็นสมควร


ผู้มีอํานาจลงนาม - ประกาศ ณ วันที่ 24 มกราคม พ.ศ. 2549

ไชยยศ สะสมทรัพย์

รัฐมนตรีช่วยว่าการฯ ปฏิบัติราชการแทน

รัฐมนตรีว่าการกระทรวงการคลัง
ประกาศกระทรวงการคลัง

เรื่อง ขยายกาหนดเวลาการแจ้งข้อความตามรายงานข้อมูลรายประเทศ

(Country-by-Country Report)

------------------------------------------------

          เพื่อให้การกาหนดหน้าที่แจ้งข้อความตามรายงานข้อมูลรายประเทศ (Country-by-Country Report)สอดคล้องกับแนวปฏิบัติสากลเกี่ยวกับแจ้งข้อความตามรายงานข้อมูลดังกล่าว รัฐมนตรีว่าการกระทรวงการคลังอาศัยอานาจตามมาตรา 3 อัฏฐ วรรคสอง แห่งประมวลรัษฎากร ขยายกาหนดเวลาการแจ้งข้อความดังต่อไปนี้


ข้อ ๑ ให้ขยายกาหนดเวลาการแจ้งข้อความตามรายงานข้อมูลรายประเทศ (Country-by-Country Report) ตามมาตรา 17 วรรคสาม (2) แห่งประมวลรัษฎากร ประกอบกับข้อ 2 และ ข้อ 4 ของประกาศอธิบดีกรมสรรพากร เกี่ยวกับภาษีเงินได้ (ฉบับที่ 408) เรื่อง กาหนดให้ผู้ยื่นรายการแจ้งข้อความตามรายงานข้อมูลรายประเทศ (Country-by-Country Report) ลงวันที่ 30 กันยายน พ.ศ. 2564 ดังต่อไปนี้

          (1) สาหรับกรณีบริษัทหรือห้างหุ้นส่วนนิติบุคคลลาดับสูงสุดตามข้อ 2 (1) และตัวแทนของบริษัทหรือห้างหุ้นส่วนนิติบุคคลลาดับสูงสุดตามข้อ 4 ของประกาศอธิบดีกรมสรรพากรฉบับดังกล่าวที่ต้องแจ้งข้อความพร้อมกับการยื่นแบบ ภ.ง.ด.50 ออกไปเป็นภายในสิบสองเดือนนับแต่วันสิ้นรอบระยะเวลาบัญชี

          (2) สาหรับกรณีบริษัทหรือห้างหุ้นส่วนนิติบุคคลที่กระทากิจการในประเทศไทยตามข้อ 2 (2) ของประกาศอธิบดีกรมสรรพากรฉบับดังกล่าวที่ต้องแจ้งข้อความพร้อมกับการยื่นแบบ ภ.ง.ด.50 ออกไปเป็นภายในหกสิบวันนับแต่วันที่ได้รับหนังสือแจ้งความให้แจ้งข้อความจากเจ้าพนักงานประเมิน


ข้อ ๒ ประกาศนี้ให้มีผลใช้บังคับสาหรับการแจ้งข้อความตามรายงานข้อมูลรายประเทศ(Country-by-Country Report) สาหรับรอบระยะเวลาบัญชีที่เริ่มในหรือหลังวันที่ 1 มกราคม พ.ศ. 2564 เป็นต้นไป


ผู้มีอํานาจลงนาม - ประกาศ ณ วันที่ 23 ธันวาคม พ.ศ. 2564

อาคม เติมพิทยาไพสิฐ

รัฐมนตรีว่าการกระทรวงการคลัง
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ป้องกันและกําจัดแมลงในบ้านเรือน

ประเภทสําเร็จรูปชนิดใช้กับเครื่องพ่นอัตโนมัติ (INTERMITTENT SPRAY)

ที่ประกอบด้วยสารในกลุ่ม PYRETHROIDS

-------------------------------

อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่งประกอบ ด้วยสารในกลุ่ม PYRETHROIDS ในผลิตภัณฑ์ป้องกันและกําจัดแมลงในบ้านเรือนประเภทสําเร็จรูป ชนิด ใช้กับเครื่องพ่นอัตโนมัติ (INTERMITTENT SPRAY) ต้องปฏิบัติตามข้อ 3 ข้อ 4 และข้อ 7 ของ ประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการ อาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

(1) ประโยชน์              ใช้ในการป้องกันและกําจัดแมลงในบ้านเรียน หรืออาคารสถานที่ เช่น 

ยุง แมลงวัน ใน ตัวสามง่าม หมัด เรือด เห็บ และแมลงเล็ก ๆ อื่น ๆ

(2) วิธีใช้                              ใช้กับเครื่องพ่นอัตโนมัติ ซึ่งฉีดพ่นวัตถุอันตราย ชื่อผลิตภัณฑ์ 

ปริมาณ...........มิลลิกรัม ทุก...........นาที ควรติดตั้งเครื่อง 1 หน่วย 

ต่อปริมาตรห้อง.......ลูกบาศก์ฟุต ควรใช้วิธีอื่นร่วมด้วยในการ

ป้องกันแมลง เช่น การรักษาความสะอาดหรือสุขอนามัย ห้ามใช้

ผลิตภัณฑ์นี้ในห้องที่มีเด็กอ่อน ผู้ป่วย และคนชรา ห้ามติดตั้ง 

เครื่องเหนืออาหารหรืออยู่ภายในรัศมี 12 ฟุต (3.66 เมตร) จากที่มี

อาหาร หรือภาชนะบรรจุอาหาร หรือบริเวณที่เกี่ยวข้องกับอาหาร

ในห้องครัวและโรงงานอุตสาหกรรมให้ปกปิดหรือเคลื่อนย้าย อาหาร ภาชนะ รวมทั้งพื้นผิวที่เกี่ยวข้องกับการผลิตอาหาร ห้ามฉีด 

พ่นขณะทําการผลิต ภายหลังการฉีดพ่นก่อนจะทําการผลิตให้ทํา

ความสะอาดพื้นผิวที่เกี่ยวข้องกับการผลิต

(3) วิธีเก็บรักษา            เก็บไว้ในที่มิดชิด ให้ห่างจากเด็ก อาหาร สัตว์เลี้ยง เปลวไฟ หรือ

ความร้อน

(4) คําเตือน                1. ระวังอย่าให้ละอองเข้าตา ปาก จมูก หรือถูกผิวหนังได้

2. เมื่อเสร็จจากการใช้แล้ว ต้องล้างมือให้สะอาดด้วยน้ําและสบู่ทุกครั้ง

3. อย่าฉีดพ่นในห้องที่มีเด็กอ่อน หรือผู้ป่วย

4. ภาชนะบรรจุที่ใช้หมดแล้ว ควรทิ้งหรือทําลาย ห้ามทิ้งลงในแม่น้ํา 

คู คลอง แหล่งน้ําสาธารณะ

(5) วิธีแก้พิษเบื้องต้น

1. หากถูกผิวหนัง ให้ล้างออกด้วยน้ําจํานวนมากๆ ถ้าเปื้อนเสื้อผ้า

ให้รีบถอดออกแล้วเปลี่ยนใหม่ทันที

2. หากสูดดม ให้นําผู้ป่วยออกจากบริเวณที่ใช้วัตถุอันตราย/

ชื่อผลิตภัณฑ์

3. หากเข้าตา ให้รีบล้างด้วยน้ําสะอาดจนอาการระคายเคืองทุเลา

หากไม่ทุเลาให้ไปพบแพทย์

4. หากกลืนกินวัตถุอันตราย/ชื่อผลิตภัณฑ์ ห้ามทําให้อาเจียน ให้ 

รีบนําส่งแพทย์ พร้อมภาชนะบรรจุ ฉลาก หรือใบแทรกของวัตถุ

อันตราย/ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือ ส่งออกไปนอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา